Diari Oficial de la Generalitat Valenciana


Sumari del DOGV 6136, del 03-11-2009 (2009/12986)

Text resumit de cinc resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana, de les entitats que se citen a continuació: Fundació de la Comunitat Valenciana Benidorm Futbol Base, Fundació de Teràpies Eqüestres i Competició de la Comunitat Valenciana, Fundació Fesa de la Comunitat Valenciana, Fundació Auxilia València de la Comunitat Valenciana i Fundació Centre de Nanotecnologies Aplicades CNA Fundació de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6136

Data del DOGV
:   03-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12109


Data del document
:   15-10-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

Text resumit de cinc resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana, de les entitats que se citen a continuació: Fundació de la Comunitat Valenciana Benidorm Futbol Base, Fundació de Teràpies Eqüestres i Competició de la Comunitat Valenciana, Fundació Fesa de la Comunitat Valenciana, Fundació Auxilia València de la Comunitat Valenciana i Fundació Centre de Nanotecnologies Aplicades CNA Fundació de la Comunitat Valenciana. [2009/12306]  
En compliment del que disposa l'article 29.h) de la Llei 8/98, de 9 de desembre de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'estableix com a funció específica del Protectorat «donar publicitat a l'existència i activitats de les fundacions», s'indica el següent:  
Primer. Per Resolució, de data de 14 de setembre de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, a l'entitat denominada Fundació de la Comunitat Valenciana Benidorm Futbol Base, amb el número 185 A i classificar-la de caràcter esportiu. El seu domicili radicarà a Benidorm (Alacant) carrer Zamora, número 6.  
La Fundació té com a objecte, segons l'article 6 dels seus Estatuts:   
1. La Fundació té per fins la conservació, difusió i promoció dels vessants esportius, cultural i social de Benidorm i la identificació entre Benidorm i la seua afició.  
Igualment, té com a objecte contribuir i fomentar activitats científiques, socials i culturals de qualsevol tipus i forma d'expressió relacionades amb l'esport en general i el futbol en particular, primordialment de l'esport base i amateur i de la cultura, identitat i institucions de Benidorm i Valencianes.   
2. El desenrotllament de l'objecte de la Fundació s'efectuarà a través de les formes d'actuació que en cada moment acorde el seu Patronat, entre aquestes l'organització del futbol base, campus nacionals i internacionals, organització de tornejos esportius, participació en l'organització de màster específics, etc.  
Segon. Per Resolució de data 17 de setembre de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació de Teràpies Eqüestres i Competició de la Comunitat Valenciana, amb el número 515V i classificar-la de caràcter esportiu i de promoció i atenció a les persones en risc d'exclusió social. El seu domicili radicarà a Catarroja (València) camí del Port, 143.  
La Fundació té com a objecte, segons l'article 6 dels seus Estatuts:   
La Fundació té com a objecte activitats d'interés general directament relacionades amb el món eqüestre, canalitzades a fomentar l'ensenyament i pràctica de l'equitació, especialment dirigida al col·lectiu de persones discapacitades, mitjançant el finançament de l'equinoterapia i la resta de tècniques basades i recolzades en el cavall (teràpies eqüestres), així com l'ajuda o beques a genets i amazones d'origen valencià en el sector de la domadura clàssica. Per a això es comptarà amb personal tècnic i professional adequat, a més de personal voluntari.  
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaren de forma no lucrativa.  
El desenrotllament de l'objecte de la Fundació s'efectuarà a través d'alguna de les formes següents d'actuació:  
Per la Fundació directament en centres propis o aliens.  
Concedint ajudes econòmiques.  
Participant en l'exercici d'activitats d'altres entitats que realitzen activitats coincidents o complementàries amb les de la mateixa Fundació.  
Mitjançant la realització d'estudis, investigacions, cursos i conferències.  
Mitjançant publicacions, exposicions i altres activitats culturals.  
Mitjançant convenis de col·laboració, beques o ajudes directes.  
Tercer. Per Resolució de data de 21 de setembre de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació Fesa de la Comunitat Valenciana, amb el número 517V i classificar-la de caràcter esportiu i de promoció i atenció a les persones en risc d'exclusió social. El seu domicili radicarà a València, c/ monestir de Poblet, 30-32 baixos.  
D'acord amb l'article 6 dels seus estatuts, relatiu als fins i activitats:   
La Fundació Fesa de la Comunitat Valenciana, té com a objecte:  
Fomentar l'esport en general i promoure activitats ludicoesportives, per a la societat en general, però en especial per a les persones amb discapacitat.  
Impulsar la pràctica esportiva, sent l'esport un element d'ocupació del temps lliure i d'integració, normalització i inclusió social que contribueix a una millora en la qualitat de vida i la salut global dels sers humans, especialment de les persones amb discapacitat o en situació de risc d'exclusió i/o desigualtat d'oportunitats.  
Promoure la formació i el desenrotllament integral de les persones per mitjà de l'esport, tant per a la comunitat en general com per als professionals d'esport i la salut en particular.  
Fomentar i desenrotllar alternatives d'oci i temps lliure que afavorisquen la pràctica esportiva i contribuïsquen a uns hàbits de vida més saludables.  
Promoció de l'ocupació. Integració econòmica, social i laboral, especialment en el sector de l'esport i activitats fisicoesportives en qualsevol dels seus àmbits: oci i temps lliure, competitiu, terapèutic, de sensibilització social, educativa i/o formativa.  
La promoció de l'ocupació com a activitat que contribuïsca al bé comú i que complisca una funció social, de readaptació funcional i reinserció social, rehabilitadota i pedagògica com a factor que millore la salut global, augmente la qualitat de vida i el benestar social i afavorisca la formació i desenrotllament integral de la persona.  
Qualsevol altre que conforme amb l'objecte fundacional així ho acorde el Patronat.  
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
El desenrotllament de l'objecte de la Fundació s'efectuarà a través d'alguna de les formes següents d'actuació:  
Gestió d'instal·lacions culturals, recreatives i esportives.  
Fomentar la inserció laboral, i professionalitzar el sector de l'esport, contractant personal i serveis per al desenrotllament de l'entitat i els seus fins fundacionals.  
Impulsar la formació en el sector de l'esport, a través de l'organització de seminaris, congressos, conferències, tallers, cursos, publicacions en premsa general i especialitzada, edició de llibres, etc., i és l'esport una ferramenta d'acció social.  
Promoure, donar suport i desenrotllar tot tipus d'iniciatives, actuacions, projectes, programes, etc., que impulsen el procés ensenyança-aprenentatge en general, especialment en el marc de les activitats físiques i esportives.  
Promoure, donar suport i desenrotllar tot tipus de relacions a través d'unions, convenis, acords, col·laboracions, etc., amb persones físiques o jurídiques, organitzacions i institucions, públiques o privades, per al foment de l'esport, i prestar especial atenció a les activitats físiques i l'esport adaptat dirigit a persones amb discapacitat.  
Impulsar l'ajuda de patrocinadors, col·laboradors i/o esponsors es per a dur a terme la realització dels fins establits, i així col·laborar, junt amb els poders públics i/o privats, en el desenrotllament i difusió de les activitats físiques i l'esport, preferentment les activitats físiques i els esports adaptats.  
Facilitar la investigació, desenrotllament, innovació i transferència de coneixements en l'àmbit de les activitats físiques i l'esport en qualsevol dels seus àmbits d'actuació (sensibilització social, educatiu i formatiu, competitiu, terapèutic, d'oci i temps lliure), que beneficien la societat en general (major qualitat de vida, desenrotllament particular, i general, competència, exemplaritat, confiança, etc.) a través de la posada en marxa de projectes i iniciatives, mitjançant els quals obtindre tot tipus d'estudis, avanç i descobriments. Així mateix, es farà especial insistència en les ajudes tècniques, adaptacions, recursos i/o suports en matèria d'activitats físiques i esportives que incidisquen significativament en una major autonomia per a les activitats de la vida diària de les persones amb discapacitat.  
Compromís amb el voluntariat social que pretenga activar la qualitat de vida, la sensibilització social de les persones en situació de desigualtat d'oportunitats o en risc d'exclusió social i afavorir activitats que contribuïsquen a una major autonomia per a les activitats de la vida diària de forma plena i significativa. Fomentar la cooperació social sostinguda pels voluntaris.  
La Fundació estudiarà la creació d'una distinció, premi o reconeixement social a la labor desenrotllada en l'àmbit de l'esport i la discapacitat, en qualsevol de les seues facetes: competició, organització, investigació, promoció, sensibilització social.  
La Fundació estudiarà la creació d'una beca d'investigació per a doctorat, màster o postgrau universitari, bé en matèria d'I+D+i+T sobre tecnologia i esport adaptat, bé l'àrea de ciències socials com el dret, la psicologia, la sociologia o l'antropologia, entre altres.  
En general, potenciar quants mitjans siguen adequats per a la consecució dels fins i la realització d'activitats de la mateixa o anàloga naturalesa.  
Quart. Per Resolució de data 21 de setembre de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundació Auxilia València de la Comunitat Valenciana, amb el número 518V i classificar-la de caràcter d'assistència social i inclusió social. El seu domicili radicarà a València, c/ Progrés, 126, baix.  
D'acord amb l'article 6 dels seus Estatuts, relatiu als fins i activitats:   
La Fundació té com a objecte promocionar discapacitats o malalts de llarga curació, bé siguen xiquets, jóvens o adults, per a aconseguir la seua plena incorporació o reincorporació en la societat, mitjançant la prestació d'assistència per mitjà de l'ensenyament, activitats esportives i de temps lliure, rehabilitació, mobilitat, servei assistencial o residencial i en totes aquelles àrees que es consideren necessàries, relacionades amb l'atenció integral de la persona discapacitada o malalta, així com la promoció i gestió de serveis i/o activitats que possibiliten l'atenció i formació continuada dels professionals dedicats a les persones amb discapacitat.  
Per a la consecució dels anteriors fins, la Fundació desenrotllarà les activitats següents:  
Atenció acadèmica domiciliària;  
Realització d'activitats lúdiques amb voluntaris;  
Facilitació d'oportunitats perquè els beneficiaris mantinguen relacions amb el seu entorn exterior més pròxim, mitjançant la integració en grups infantils i juvenils;  
Orientació a les famílies sobre recursos tècnics i ajudes econòmiques per a eliminar barreres arquitectòniques que impedisquen als beneficiaris desenrotllar-se amb la màxima autonomia;  
Trobades entre els pares dels beneficiaris.  
Sense perjuí de l'anterior, el Patronat tindrà plena llibertat per a determinar les activitats de la Fundació, tendents a la consecució d'aquells objectius concrets que, segons el parer d'aquell i dins del compliment dels fins assenyalats, siguen els més adequats i convenients en cada moment, i prioritzar aquelles que tinguen un caràcter marcadament assistencial o social.  
El desenrotllament de l'objecte de la Fundació s'efectuarà mitjançant les persones que, de manera directa o indirecta, es troben vinculades a la Fundació i que reunisquen les condicions necessàries per a realitzar les activitats que constitueixen l'objecte d'aquesta.  
Cinqué. Per Resolució de data de 25 de setembre de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundació Centre de Nanotecnologies Aplicades CNA Fundació de la Comunitat Valenciana, amb el número 516V i classificar-la de caràcter científic. El seu domicili radicarà a Paterna (València), Parc Tecnològic, carrer Benjamín Franklin, 17.  
D'acord amb l'article 6 dels seus Estatuts, relatiu als fins i acividades:   
Seran fins de la Fundació promoure el desenrotllament científic, tecnològic i industrial de la Comunitat Valenciana en el camp dels nanomaterials i les nanotecnologies, i afavorir la coordinació de les activitats dels agents del sistema ciència-tecnologia-empresa en aquesta matèria, així com la promoció d'infraestructures científiques i tecnologies i el desenrotllament de projectes i+d+i, accions de transferència i difusió tecnològica en el camp del nanomaterials i les nanotecnologies.  
Per al desenrotllament d'aquests fins, la Fundació realitzarà les activitats següents:  
Impulsar la col·laboració de grups d'investigació en nanomaterials i nanotecnologies pertanyents als agents del sistema valencià de ciència-tecnologia-empreses a través d'estructures estables que permeten l'optimització de l'ús compartit d'infraestructures, recursos humans i materials.  
Promoció i desenrotllament de projectes d'i+d+i en cooperació ene els centres d'investigació implicats en el desenrotllament dels nanomaterials i les nanotecnologies.  
L'impuls d'accions que permeten la transferència tecnològica i la difusió tecnològica al teixit productiu i social dels avanços en investigació i innovació tecnològica en nanomaterials i nanotecnologies.  
Informació i assessorament tècnic a l'administració, empreses i altres interessats en el camp de la investigació i innovació tecnològica en nanomaterials i nanotecnologies.  
Establiment d'una oferta de serveis destinada a les administracions públiques, les empreses i altres entitats o organismes públics o privats interessats relatius a la innovació tecnològica i el coneixement científic en nanomaterials i nanotecnologies.  
Col·laboració amb administracions públiques, centres i entitats sense ànim de lucre els fins del qual siguen coincidents o afins amb els d'aquesta Fundació.  
València, 15 d'octubre de 2009.- La secretària autonòmica de Justícia: Patricia Montagud Alario.